ประกาศกระทรวงพลังงาน เรื่อง ให้ไบโอมีเทนเป็นน้ามันเชื้อเพลิงตามพระราชบัญญัติการค้าน้ามันเชื้อเพลิง พ.ศ. 2543 พ.ศ. 2561
ประกาศกระทรวงพลังงาน
เรื่อง
ให้ไบโอมีเทนเป็นน้ำมันเชื้อเพลิงตามพระราชบัญญัติการค้าน้ำมันเชื้อเพลิง พ.ศ.
๒๕๔๓
พ.ศ. ๒๕๖๑
 

เพื่อส่งเสริมและสนับสนุนการผลิตไบโอมีเทนสำหรับใช้เป็นเชื้อเพลิงในภาคขนส่ง
ซึ่งเป็นการสร้างความมั่นคงด้านพลังงานของประเทศอย่างยั่งยืน อาศัยอำนาจตามความในมาตรา
๔ วรรคหนึ่ง และมาตรา ๖ วรรคหนึ่ง แห่งพระราชบัญญัติการค้าน้ำมันเชื้อเพลิง พ.ศ.
๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๖ ประกอบกับมาตรา ๓๓ มาตรา ๓๗ และมาตรา ๔๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงพลังงานออกประกาศไว้ ดังต่อไปนี้

ข้อ
๑ ในประกาศนี้
ไบโอมีเทน
หมายความว่า ก๊าซซึ่งเกิดจากกระบวนการย่อยสลายอินทรียวัตถุในสภาวะไร้ออกซิเจนที่ผ่านกระบวนการปรับปรุงคุณภาพเพื่อให้มีปริมาณมีเทนที่มีความบริสุทธิ์ไม่น้อยกว่าร้อยละ
๘๐ โดยปริมาตร ซึ่งใช้เป็นเชื้อเพลิงสำหรับยานยนต์ โดยจะใช้เป็นเชื้อเพลิงโดยตรง
หรือใช้ผสมกับก๊าซธรรมชาติสำหรับยานยนต์ก็ได้

ข้อ
๒ ให้ไบโอมีเทนเป็นน้ำมันเชื้อเพลิงตามพระราชบัญญัติการค้าน้ำมันเชื้อเพลิง
พ.ศ. ๒๕๔๓

ข้อ
๓[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๙ สิงหาคม พ.ศ. ๒๕๖๑
ศิริ จิระพงษ์พันธ์
รัฐมนตรีว่าการกระทรวงพลังงาน
พรวิภา/จัดทำ
๑๗ มกราคม ๒๕๖๒

นุสรา/ตรวจ
๒๐ มกราคม ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๒๐๕ ง/หน้า ๑/๒๔ สิงหาคม ๒๕๖๑